*Couronnement de Marie de Médicis le 13 mai 1610*, av Rubens.
**Pierre de Gondi, cardinal de Retz** (også like ofte stavet *Gondy*; født 1533 i Lyon, død 17. februar 1616 i Paris) var en fransk biskop og kardinal fra Gondi-slekten som var kommet til Frankrike fra Italia.

Liv og virke
------------

### Bakgrunn

Pierre de Gondi var annen sønn til den innvandrede italienske handelsmannen og bankieren Guidobaldo oder Antoine de Gondi (1486–1560) og hans hustru Marie-Catherine de Pierrevive, som var datter til en «receveur du domaine» (skatteoppkrever for det kongelige domene). 

Han var bror til Albert de Gondi (to av hvis sønner, Henri og Jean-François, etterfulgte etter tur Pierre som biskop av Paris) og en protesjé av Catherine de Médicis. Hun hadde tatt seg av familien i lang tid; hans mor skulle få oppgaven som «gouvernante des enfants de France» (guvernante for kongebarna), og faren ble «maître d’hôtel» (hushovmester) for den unge hertugen av Anjou, den senere kong Henrik III (1551–1589).

Pierre studerte ved Sorbonne i Paris og deretter ved universitetet i Toulouse, der han fikk doktorgrad *in utroque iure* (i kirkerett og borgerlig rett). Etter en tid som prest i Loyn kom han til Paris.

### Biskop, kongens mann

Pierre de Gondi ble først biskop av Langres (1565), så biskop av Paris (1570), og så kansler og storelemonysiar til Elisabeth av Østerrike, hustru til kong Karl IX av Frankrike.

Han ble kreert til kardinal den 18. desember 1587 av pave Sixtus V og tildelt tittelkirken San Silvestro in Capite. 

Gondi foretok en rekke sendeferder til Roma under kongene Henrik III av Frankrike og Henrik IV av Frankrike, og deltok i 1592 i pavevslget det året. Ved senere pavevalg var han fraværende.

Han var dessuten abbed for Abbaye Notre-Dame de la Chaume de Machecoul fra 1596 til 1606. I 1606 døpte han i slottet i Fontainebleau den fremtidige konmg Ludvig XIII av Frankrike.

Kardinal Pierre de Gondi assisterte, sammen med François d'Escoubleau de Sourdis og med cardinal de Joyeuse ved kroningen av Marie de Médicis i Saint-Denis den 13. mai 1610.

Episkopalgenealogi
------------------

Hans episkopalgenealogi var:

* Kardinal Prospero Publicola Santacroce (1514-1589) \*bispeviet tidligst 1548
* Kardinal *Pierre de Gondi*  (1532-1616) \*1566

Referanser
----------

1. ↑   Gemeinsame Normdatei, GND-ID 1024718417, besøkt 12. august 2015[Hentet fra Wikidata]
2. 1 2   Autorités BnF, data.bnf.fr, besøkt 10. oktober 2015[Hentet fra Wikidata]
3. ↑   Genealogics, oppført som Cardinal Pierre de Gondi, genealogics.org person ID I00637016, besøkt 9. oktober 2017[Hentet fra Wikidata]
4. 1 2   Social Networks and Archival Context, SNAC Ark-ID w6q950zw, besøkt 9. oktober 2017[Hentet fra Wikidata]
5. ↑   Gemeinsame Normdatei, besøkt 17. desember 2014[Hentet fra Wikidata]
6. ↑   Gemeinsame Normdatei, besøkt 4. mai 2014[Hentet fra Wikidata]
7. ↑   Gemeinsame Normdatei, besøkt 1. januar 2015[Hentet fra Wikidata]
8. ↑  gondp, lest 23. februar 2022

Litteratur
----------

* Alain Decaux, André Chastelot: *Dictionnaire d’Histoire de France.* Librairie Académique Perrin, Paris 1981, ISBN 2-262-00228-2
* Marie-Nicolas Bouillet, Alexis Chassang (utg.): *Dictionnaire universel d’histoire et de géographie.* 1878

Eksterne lenker
---------------

* House of Gondi on web.genealogie

  


|  |  |
| --- | --- |
| Oppslagsverk/autoritetsdata | Encyclopædia Britannica **·** Catholic-Hierarchy **·** Deutsche Biographie **·** Geni **·** VIAF **·** GND **·** ISNI **·** BNF **·** BNF (data) **·** SUDOC
 |